
DOS TURISTA TA PROTESTA CONTRA 
E CONFLICTO ENTRE ISRAEL Y HAMAS 


FISCAL TA RETA SU DECISION 


MINISTER GLENBERT CROES 
A LEGALISA UN CRIMINAL!  


DEN PROGRAMA LIVE DI AVP 


EMAN Y HART TA RESALTA 
DIRECCION NOBO PA ARUBA 


DESPUES DI CASI 6 AÑA 


FAMIA DI PAUL CROES 
A BIBA MOMENTONAN 
INMENSO DI ALEGRIA 

M 
ientras Aruba como un pais ainda no a comenta ofi- 
cialmente riba e conflicto entre Israel y Hamas, e isla 
a bira un escenario pa e bosnan internacional di solidari- 
dad cu Palestina. riba L.G. Smith Boulevard, dos turista 
bishitante a tuma un posicion, manteniendo cartelolina 
pidiendo un cese di tiro inmediato y poniendo luz riba e 
importancia historico di Nakba 1998. 


E presencia di e manifestantenan aki ta enfatisa e protesta 
global contra e violencia cu ta desaroya den e region. A 
pesar di Aruba su distancia for di e zona di conflicto, e 
resonancia di e conflicto entre Israel y Hamas ta ser sinti 
hasta riba e pais trankil aki. 


Mientras e mundo ta wak, paisnan manera Merca, Hulanda 
y Sur Africa a urgi e prome minister di Israel, Benjamin 
Netanyahu, pa atende na e yamadanan pa reduci e tension. 
Sinembargo, Netanyahu su rechasamento di ofrece nan di 
cese di tiroteo ta sigui escala e tension, atrayendo critica 
di rond mundo. 


E menasa di un invasion terrestre na Rafah ta agrega 
urgencia n’e mensahe di e manifestantenan. Expertonan ta 
adverti di un crisis humanitario profundo pa e Palestinonan 
desplaza si un movecion asina ta materialisa. 


E mencion di Nakba di 1998 ta sirbi como un recorda- 
torio conmovedor di e desplazamento y sufrimento cu e 
Palestinonan a sufri durante henter historia. A pesar di e 
distancia físico, e mensahe di e manifestantenan ta resona 
cu e comunidad internacional mas amplio, amplificando e 
yamadanan pa pas y husticia den e region. 


Pero pakico e dos aki ta protestando na Aruba? Pa trece 
consciencia di e inhumanidad di e conflicto cu ta causa 
e morto di miles di mucha y reconoce e repercusionnan 
global di e conflicto Israel-Hamas. Cu e Bank Mundial ta 
adverti di e potencial aumento di prijs di petroleo, Aruba, 
manera otro paisnan, lo por sinti e impacto economico aki 
tambe. 


Aruba su participacion den e protesta mundial ta 
simbolisa e interconectacion di nacionnan den mundo di 
awe. Mientras cu e isla no por a papia oficialmente riba e 
conflicto, e bosnan di e dos personanan aki riba L.G. Smith 
Boulevard ta sirbi como un recordatorio cu e buskeda di 
pas no conoce frontera. 


Dos turista ta protesta contra e 
conflicto entre Israel y Hamas 

D 
iahuebs awo, dia 22 di februari 2024, ta tuma luga un caso pe- 
nal contra e sospechoso Ingri Juliana Ramirez-Rodriguez. Ta 
trata aki di un caso masha interesante, pasobra e sospechoso a 
falsifica documentonan oficial di su pais pa por a haya permiso na 
Aruba. Fiscal kier persigui’e awo y eventualmente cer’e pa a burla 
di nos leynan.  


Ta bin resulta cu e sospechoso aki no a burla solamente di DIMAS y 
Censo, sino di mas hende y den e proceso el a namora di ex-director 
di KIA, Gino Winklaar y a sali na estado y anuncia cu e yiu ta di dje. 
Tur esey siendo cu legalmente e tabata casa ainda afo, haciendo e 
proceso di reconoce e yiu dificil of imposibel. Asina mes, Winklaar 
a acepta e yiu y a cana e caminda via su contactonan den gobierno 
pa su pareha por haya permiso legal.  


Na un prome instante, DIMAS a nenga e permiso pero a bin ordo 
di Minister Glenbert Croes pa otorga e permisotoch y despues cu 
a avisa e señora cu e lo haya e permiso, el a pidi pa pone riba un 
otro nomber. El a admiti na e ambtenaar di DIMAS cu tur e añanan 
anterior el a gaña nomber y cu e paspoort y tur documento oficial 
tabata falsifica. 
El a bisa di a haci esaki pa por biba y traha na Aruba. E tabata un 
waitress na Hooters, ora el a topa y namora di e “amor di su bida”.  
E empleada di DIMAS a traha un rapport contando tur locual 
esun cu a haci peticiona cont’e na DIMAS caminda den e prome 
permisonan cu el a haya aki na Aruba, ta mustra cu e tabata naci 
y di nacionalidad Venezolano y despues el a cambia esaki bisando 
cu e ta Colombiano, pues algo cu no ta cuadra tampoco. 


Contal cu DIMAS a manda informa e persona mesora cu ta destrui 
su permiso pasobra el a gaña e entidad ora di pidi permiso y mas 
ainda, e yiu cu e ta bisa ta di Winklaar tampoco no ta sigur pasobra 
legalmente e tabata casa cu un otro homber durante e tempo ey!  
Pero ainda tur esaki no tabata basta, ya cu Ingri Juliana Ramirez- 
Rodriguez a bay purba su suerte y a bay Censo pa busca manera 
pa haya identificacion di Aruba. 
Ey nan a yama polis mesora y a deten’e y el a keda cera un par di 
dia pa motibo di a falsifica paspoort y documentonan oficial di su 
pais y Fiscal a dicidi na final, pa deport’e di Aruba y asina e caso 
a termina.  


DEPORTACION 
Ora a transport’e di ward’i polis pa Guarda nos Costa, su pareha 
Gino Winklaar a haya permiso di Comisario Irma Gordon (cu tabata 
encarga cu Guarda nos Costa) pa e por keda cas y regla su deport- 
acion. Tur siman, e mesun director di KIA tabata yega cu su pareha 
na Guarda nos Costa pa e firma, den e areglo di “meldplicht”. 
Ya eynan caba tur hende por a mira cu algo no ta cuadra den e 
caso aki ya cu ki mishi un persona cu autoridad, ex-inspector di 
polis, ta trece un sospechoso criminal den auto di gobierno y aki 
ta uza e termino criminal pasobra falsificacion di paspoort y otro 


documento oficial ta un crimen den nos codigo penal.  


Siendo den un status di reglando su pasashi pa deportacion, ata 
su pareha a move shelo y tera cu Ministernan Glenbert Croes y 
Rocco Tjon y lo imposibel a bira posibel. 
E sospechoso a entama un caso den Corte pa Hues suspende e 
ordo di deportacion loke Hues a rechasa su peticion pero a bisa 
cu si e haya un permiso pa union familiar, cu esey ta otro cos. 
Gobierno a uza e sentencia ey comosifuera e ta un “go ahead” pa 
otorga e permiso toch.  
Den corte, Minister Glenbert Croes a bisa cu e lo duna e señora e 
permiso pasobra el a haya conseho positivo di un comision den 
DIMAS. Pret ta cu e comision ta consisti di dos coordinador di 
Minister Glenbert Croes, esta Jennifer Tromp (administracion), 
Edgar Arends (consehero politico) y Elizabeth Pope, un pensio- 
nado cu e minister a duna un contract pa sigui yud’e cobrando 
un salario extra banda di su pensioen. Hues a puntra den sala 
durante tratamento di e caso cu a di e tres miembronan ta un 
hurista, o sea un persona cu ta compronde y por interpreta ley. A 
resulta cu ningun ta hurista, pero a duna e minister un “go ahead” 
pa legalisa un criminal cu a burla di DIMAS y di Censo. 


Consecuentemente, Minister Glenbert Croes a otorga e permiso 
na Ingri Juliana Ramirez-Rodriguez y DIMAS a manda un conseho 
pa minister, pa e destrui tur shete permiso anterior otorga na e 
nomber falso y esun di ocho aki tambe. E mandatario no a sigui 
conseho di DIMAS demostrando cu e ta para na banda di e 
sospechoso y no banda di ley!  
Pero DIMAS ta resorta bou di Minister Glenbert Croes pero Censo 
Civil no. Ey si un otro fli ta subi y a opta pa sigui nan caso penal 
contra Ingri Juliana Ramirez-Rodriguez. Ta acus’e di e crimen falsi- 
ficacion di paspoort y documentonan oficial. 
Fiscal a dicidi di tuma e caso tambe y diahuebs awo lo trece e 
sospechoso dilanti mesa berde pa responsabilisa su persona pa 
su acto criminal. No solamente fiscal lo pidi castigo p’e pero lo 
pidi pa expuls’e di Aruba tambe, ya Minister Glenbert Croes no por 
manipula e decision ey mas.  
Sinembargo e caso penal aki, depende den ki direccion e bay, por 
bira un caso interesante cu repercusion contra Minister Glenbert 
Croes ya ta con e kier duna un permiso asina, siendo su persona 
sa cu e persona a comete un crimen contra bo mesun departa- 
mento. 


Bo ta nenga di deport’e y ta legalis’e contra tur regla y ley. E 
pregunta ta awo te na unda e minister mes ta carga responsabi- 
lidad den e otorgamento di permiso aki?  
Pio ainda cu memey di tur e fandanga aki, Minister Rocco Tjon ta 
convence Winklaar pa entrega su puesto como director di KIA pa 
bira director di Guarda nos Costa. Ta cuestiona con Winklaar, cu 
tabatin conocemento cu e tin relacion amoroso cu un ilegal cu a 
falsifica documento, con e por pasa e “veiligheidsonderzoek” di 
Departamento di Siguridad Nacional? 


Cu e caso aki ta bira mas cla awo pa tur hende dicon Glenbert 
Croes tin un sed enorme pa e mes, personalmente, atende cu otor- 
gamento di permiso di estadia y trabou na Aruba mustrando cu a 
kita Kathy Paskel pone un banda, pa e minister mes y su coordina- 
dornan por haci y deshaci den e asunto delicado aki.  


Fiscal ta reta su decision 


Minister Glenbert Croes 
a legalisa un criminal!  

U 
n ambiente di perspectiva hopi positivo pa un di- 
reccion nobo pa Aruba ta e sentimento cu e lider 
di AVP, mr Mike Eman y e Presidente nobo di Funda- 


cion Mito Croes, John Hart a laga resalta durante di 
e programa semanal di Live cu AVP. a mainta pa 9’or 
di mainta riba medianan social y e emisora di radio 
Canal 90. 


Lider di partido Mike Eman a habri e programa cu 
introduccion di e presidente nobo di Fundacion Mito 
Croes, John Hart. Eman a mustra cu e ta un indicacion 
di e tempo aki, cu retonan grandi pa nos pais y nos 
pueblo, cu hobennan profesional manera John Hart 
ta responde riba e retonan aki y ta asumi responsab- 


ilidad pa contribui den forma mas concreto na miho 
desaroyo di nan pais. Deseando cu cambio pa Aruba, 


un cambio den e falta di perspectiva cu nan mes 
como hobennan ta experiencia diariamente. Mike y 
John a comparti con por trece Aruba riba e direccion 
nobo caminda e BON COMUN ta e punto di guia. 


A N U N C I O 


SETAR ta informa orario adapta pa su 
Teleshopnan: 


Diamars 20 di februari 2024 tur 
Teleshop ta habri 10.00 am. 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
WhatsApp na 597-9999. 


Den programa live di AVP 


Eman y Hart ta resalta direccion nobo pa Aruba 


Eman inspirando e generacion nobo 


Mike Eman a resumi brevemente pero hopi cla, algun di e retonan cu nos pais 
ta confronta atrobe. Un decadencia di tur sector di nos pais, mescos cu a 
sosode bou di un otro gobierno di e mes un asignatura politico entre aña 2000 
y 2008. Un decadencia den e falta di atencion y mantencion di nos cayanan, di 
nos barionan, di e edificionan di gobierno, di nos scolnan y monumentonan. E 


falta di cuido di medio ambiente, naturalesa, di centro di ciudadnan y di nos 
mondi, beachnan y lama. Un situacion di ignorancia continuo pa necesidad di 
Pueblo, manera e necesidad di cuido medico of di un cas of un pida tereno pa 
traha cas. 


Y na otro banda e abuso cu medidanan continuo sin cu pueblo ta wak algo 
di su placa bek den sikiera un schoolgeld pagabel pa nos yiunan bay scol of 
remedi pa nos hendenan malo. John Hart a subraya e situacion dificil cu nos 
pais y Pueblo ta pasando aden y a splica cu e no ta atractivo pa hobennan 


profesional drenta e debate publico, entre otro pasobra di e forma destructivo 
di hiba politica na Aruba. A pesar di esey e mes ta wak cu mas y mas hoben 
ta yegando na e conclusion cu no por sigui para na banda y critica sin haci 
nada of sin kier expone nan mes na critica. Hobennan no kier drenta e debate 
publico pa haci mas poloralisacion, pero pa busca y crea solucionnan real pa 


problemanan real cu nos pais y pueblo ta confronta. 


John Hart: direccion nobo 
Como presidente nobo di Fundacion Mito Croes, John Hart a conta cu el a 
tene prome reunion cu e directiva nobo cu ta consisti di hendenan hoben y di 
mas edad, tur cu diferente background profesional y diferente experiencia di 


bida, pero cu un cos en comun: un malcontento cu e situacion actual di nos 
pais, desapunta cu e negligencia di gobernantenan actual y e sentido fuerte 


di responsabilidad pa duna di nan parti pa contribui na cambia e rumbo di nos 
pais pa uno cu ta bon pa nos tur. 


Esey segun John Hart ta esencia: e deseo pa contribui n’e “bon comun”, e 
mehoracion di nos pais pa henter nos pueblo. Esey ta un sentimento cu Bo ta 
sinti cerca hoben y grandi na Aruba. Esta e gana di wak un maneho di gobi- 
erno pa stimula un desaroyo atrobe manera a conoce bou di gobernacion di 


AVP, cu tur placa y tur atencion ta bay pa cosnan cu ta sirbi henter nos pais 
enbes di un maneho pa sirbi un grupito di hende di y cerca di e gobernan- 
tenan actual. 


E trabou di Fundacion Mito Croes lo ta pa haci investigacion social y economico 
relevante, publica esakinan y crea un plataforma pa bosnan di optimismo, 
renobacion constructivo y ideanan pa sirbi henter nos pais. Lider di partido 
AVP Mike Eman, a gradici esnan cu a dicidi pa tuma curashi y asumi e respon- 
sabilidad di no para mas na banda y critica y pidi pa cambio. Segun Mike Eman 


e ta ripara tur dia cu hendenan kier un cambio, cu nan no kier “bolter cos” y 
nan kier haci algo constructivo pa e cambio di desaroyo di Aruba cu nan ta 
desea, sosode mas lihe posibel. Y hopi hende, hoben y di mas edad ta acerca 
AVP. Mike Eman: “Mescos cu den pasado, tur ta bon bini den e cas y famia di 


AVP. Pasobra ta asina e speransa pa e cambio ta haya forsa”. 

S 
in duda tabata un reaccion grandi y hopi positivo di 
pueblo pa salida temporal di Paul Croes , diasabra ulti- 
mo, na momento cu ex-Minister drs. Paul Croes a haya asina 
yama “familie verlof” pa asina e por bay su cas y bishita su 
famia. 
Un post cu su casa sra. Melony y otro di su ruman muhe 
a pone diasabra, manera un ‘donderslag aan een heldere 
hemel,’ a causa masha hopi reaccion positivo pa cu e salida 
temporal di Paul Croes. 


Mirando e reaccion asina positivo por conclui cu pueblo ta 
en espera di salida di e politico pa mira kico ta su siguiente 
pasonan confirmando un biaha mas cu henter e proceso cu 
el a pasa aden, a ser sigui di cerca den comunidad. 
Reaccionnan riba varios plataforma social por duna un 
impresion cla, kico comunidad ta sinti pa cu e ex-politico y 
ta convivi cada momento cu su persona y su famia. 
Tabata un dia ameno den seno familiar y pafo di e murayanan 


di KIA caminda e reaccion di famianan sigur tabata uno hopi 
bunita y yega di alegria y satisfaccion. 


Na momento c’un detenido haya e “verlof”, automatica- 
mente e ta cay bou di un regimen mas suave y caminda e 
por bin na remarca pa e salida prematuro, segun e asina 
yama ‘trein.’ 
AWEMainta tin cu mustra aki cu si esaki ta e caso pa Paul 
Croes, esaki ainda no conoci pero mirando reaccion den 
pueblo, esaki sigur lo no causa ningun disturbio y of intrank- 
ilidad den pueblo. 


Normalmente esaki ta e argumento cu Ministerio Publico y 
Minister di Husticia ta uza contra e salida prematuro di un 
preso, cu comunidad lo lanta contra e decision pero den e 
caso aki ta net lo contrario. 
For di e reaccion masal y positivo por conclui cu pueblo ta 
positivo pa Paul Croes ta bek den su seno familiar y forma 
parti bek di henter comunidad. 
Kico lo ta e siguiente pasonan pa su carera profesiona, esaki 
ainda ta desconoci ya cu na un momento manera diasabra 
ultimo, e punto aki no tabata primordial AWEMainta por 
asumi. 
Paul Croes tin e sentencia di no por participa pa 5 aña den 
eleccion, es decir 1 eleccion. 


Redaccion di AWEMainta no por keda sin menciona e hecho 
cu mientras Paul Croes ta 1 aña y 3 luna tras di trali, ainda 
e dos sospechoso cu a wordo sentencia den e mesun caso 
aki pa ‘omkoping’ entre otro na 2 aña di prizon, nunca a bay 
cera of a wordo piki dor di Ministerio Publico y ainda nan ta 
canando liber y hasta por a biaha pa exterior sin problema, 
loke sin duda ta bolbe lanta stof riba e forma di procede di e 
sistema hudicial. 


Ta trata di Juan Feliciano y Chelito Shwengle y ultimo infor- 
menan cu AWEMainta a wordo sigura di dje, ta cu tin espacio 
den KIA, cual e propio Minister di Husticia Rocco Tjon a 
mustra algun siman atras. 


Air Navigation Services Aruba N.V. (ANSA) is responsible for providing safe, 
efficient and reliable air navigation services to the aviation industry. ANSA is seeking 
Air Traffic Controllers for its Air Traffic Control (ATC) unit. 


Air Traffic Controller Responsibilities 


• Expedite and maintain an orderly flow of air traffic and ensure safety of aircrafts during 
landing and takeoff and while in the air; 
• Monitor and direct the movement of aircraft on the ground and in the air to ensure that 
they are separated from each other; 
• Issue takeoff and landing instructions to pilots; 
• Transfer control of departing flights to other traffic control centers and accept control 
of arriving flights; 
• Provide advice and information to pilots useful for the safe and efficient conduct of flight, 
such as weather updates, runway information, and other significant information; 
• Notify appropriate organizations regarding aircraft in need of search and rescue aid 
and assist such organizations as required; 
• Report incidents, emergencies, hazards and any other matter that requires attention 
of management. 


Requirement/Profile: 
• VWO or HAVO diploma with mathematics and physics; 
• Minimum age of 20 years; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Knowledge of Microsoft Office and related software; 
• Able to work under pressure; 
• Highly motivated and with a positive attitude; 
• Change-oriented; 
• Diligent, accurate and able to work independently; 
• Integrity and with a professional attitude; 
• Result and customer oriented; 
• Social skills and team player; 
• Self-reflective and improvement oriented; 
• Flexible and able to work shifts, weekends, and holidays. 


If this position appeals to you and you meet the job requirements and profile, please send your 
application letter and CV with copy of diplomas, recommendation letters, list of references 
and certificate of good conduct not later than February 23, 2024 to our HR officer e-mail: 
oliver.clark@ansa.aw. A security screening (“veiligheidsonderzoek”) by the VDA as well as 
a capability, psychological and medical assessment will form part of the hiring process. 
For more information about ANSA, visit our website www.ansa.aw. 


Despues di casi 6 aña 


Famia di Paul Croes a biba momentonan inmenso di alegria 

M 
anera ta conoci, na Aruba tin un scarsedad 
grandi di vivienda social y general, pa cu e 
problematica aki, Prome Minister Evelyn Wever- 
Croes, como minister encarga cu infrastructura, 
a reuni cu e departamentonan di DOW, DIP y Ka- 
daster, hunto cu FCCA, cu ta e fundacion encar- 
ga pa construccion di viviendanan social, pa traha 
riba un plan pa elimina e escasez aki, y percura pa 
crea mas vivienda social na Aruba. E scarsedad di 
vivienda ta hopi mas grandi di loke FCCA por pro- 
vee, y p’esey a reuni pa delibera riba ki otro alter- 
nativa por tin pa yena e necesidad aki. 


Prome Minister a indica cu un di e retonan grandi 
ta, e disponibilidad di tereno na Aruba. Esaki ta 
conduci, cu lo mester bin cu otro forma di vivienda, 
y no manera Aruba ta custuma cu n’e. Comunidad 
ta custuma cu na Aruba casnan ta wordo construi 
riba un tereno, y cu cada cas tin su cura, pero 
mirando cu no tin suficiente tereno pa construi 
vivienda, lo mester bay traha cu otro metodonan. 
FCCA ta un fundacion cu hopi experticio den e 
ramo aki, ya cu nan a yega di traha vivienda cu 
ta bay na dos of tres piso, cu ta pega na otro riba 
un rij, dunando asina toch un espacio pa un cura 
chikito dilanti y patras di e cas. Un otro reto ta, cu 
hopi di e casnan a wordo bendi na stranheronan 
cu ta paga hopi placa pa nan. Esaki a distorciona 
e mercado, aumentando e balor di e casnan exag- 
eradamente, conduciendo asina cu hopi hende no 
ta bin na remarke pa cumpra of construi un cas. 


Durante e reunion, a delibera riba varios opcion, 
y a evalua kico tur por wordo haci, pa mantene 
e prijs di e casnan pagabel pa comunidad. “Nos 
meta ta, pa trece solucion pa e problema aki, y 
logra pa cada famia tin su hogar. A pesar di tur 
e retonan riba nos caminda, nos tin confiansa cu 
nos lo surpasa nan, y cu nos ta exitoso”, Prome 
Minister a expresa 


Prome Minister a reuni cu 
departamentonan encarga cu 
vivienda social y general 
Lo bin cu un plan 
pa elimina escasez 
di vivienda social y 
general na Aruba 


Dialuna, 19 Februari 2024 
LOCAL 
8 
AWEMainta 


Stichting Arubaanse Muziekschool (AMS), die dit schooljaar haar 70-jarig bestaan viert, zoekt een 
directeur voor de Scol di Musica Rufo Wever (SMRW). SMRW valt onder de Stichting AMS. 
De missie van AMS is om optimaal bij te dragen aan de ontwikkeling van muziek op Aruba. 


De directeur 
Werkzaamheden: 
• Is belast met de algemene en artistieke leiding, supervisie en coördinatie van de school 
en haar dependances; 
• Is verantwoordelijk voor: 
- de coördinatie van de algemene administratieve-, financiële- en logistieke zaken van 
de school; 
- de financiële administratie van de school; 
- de coördinatie, evaluatie en bijsturing van het algemeen-, onderwijs- en strategisch beleid; 
- het personeelsbeleid en de nodige personeelsadministratieve zaken; 
• Onderhoudt externe contacten,vertegenwoordigt de school en bevordert een 
goede samenwerking met externen; 
• Draagt zorg voor de voorbereiding van het periodiek overleg met het bestuur van de 
AMS, adviseert en rapporteert aan het bestuur; 
• Voert uit alle andere werkzaamheden ten dienste van de school opgedragen door het bestuur. 


Kennis en vaardigheden 
- Leidinggevende en organisatorische vaardigheden 
- Kennis van boekhoudkundige en financieel-administratieve procedures en vaardigheid in 
het hanteren ervan 
- Kennis van begrotingssystemen 
- Kennis van het salarissysteem 
- Beleidsadviezen, nota’s en rapportages kunnen presenteren/schrijven 
- Een team kunnen leiden, begeleiden, evalueren, stimuleren/motiveren 
Functie-eisen 
- HBO-opleiding met kennis van muziek, administratie en boekhouding, 
bij voorkeur een 
afgeronde conservatoriumopleiding 
- Leidinggevende ervaring 
- Kennis van geautomatiseerde systemen voor (financiële) administratie en registratie 
(tekstverwerker en spreadsheet) 
- Goede communicatieve vaardigheden 
- Goede plannings- en organisatorische vaardigheden 
- Analytisch vermogen en initiatiefrijk 
Wij bieden een aantrekkelijke salaris, schoolvakanties, pensioenregeling en een prettige 
werkklimaat. Sollicitatiebrieven vergezeld van curriculum vitae, recente pasfoto en kopie 
diploma’s kunnen uiterlijk donderdag 29 februari 2024 verstuurd worden aan: 
Stichting Arubaanse Muziekschool, arumuziekschool@setarnet.aw, t.a.v. mr. drs. bc. Arlenne 
Wever-Croes. Een psychologische test kan deel vormen van de sollicitatieprocedure. Degenen 
die voor een gesprek worden uitgenodigd zullen ook een verklaring van goed gedrag moeten 
indienen. 


N 
o ta hopi biaha ta topa cu polis envolvi den accidente, ya 
cu mayoria biaha, ta nan t’esunnan cu ta tuma tur pre- 
caucion necesario pa por evita esey. 


Pero no ta tur ora nan tin e suerte ey y den un frega di wowo, 
nan por haya nan mes ta dal den un, of manera den e caso 
aki, den mas auto. 


Esey ta loke a pasa diasabra atardi, banda di 5’or y mey di 
atardi, na caminda pa un caso di ladronicia na Citgo Santa 
Cruz (cu zwaailicht cendi, pero sin sirena),pa duna un man 
na nan colega, biniendo for di Tanki Flip, na altura di Flat 
Stone Supermarket, ora cu algo a bay completamente robes. 


E patruya di un manera of otro, a dal den un Volkswagen 
Pickup colo shinishi, pa finalmente dal den otro dos auto, 
para dilanti di e supermercado. 


Loke ta mas remarcabel di e caso aki, ta cu nan mesun colega 
nan a pone e chauffeur den e caso aki, supla den e alcmeter. 


A pidi presencia di ambulance, mirando cu ambos agente a 
resulta levemente herida y e paramediconan n’e sitio a duna 
nan asistencia medico. 


Tanto hefe di e departamento di trafico como altocomisario 
di polis, drs. Ramon Arnhem tabatey presente. 


Sopi pura ta salo salo 


Na caminda pa un ladronicia polis 
a dal den tres auto na Piedra Plat 

E 
arena politico Hulandes ta den un fase turbulento, mar- 
ca pa division profundo y incapacidad pa yega na con- 
senso. E decision reciente di Pieter Omtzigt, lider di NSC, 
pa no renegocia CU PVV, VVD y BBB a complica e comber- 
sacionnan di formacion y a frustra e speransa di un gobi- 
erno stabiel. Esaki ta djis e di diesun episodio di un serie di 
disturbio politico cu ta plama Hulanda. 
Omtzigt su nengamento di bolbe na mesa di negociacion 
ta haci improbabel e formacion di un gabinete mayoritario, 
a pesar di e declaracionnan di informado Ronald Plasterk 
cu e cuater partidonan por yega na un acuerdo. E tranca- 
mento entre e partidonan di derecha y e divisionnan interno 
den NSC ta crea un atmosfera di instabilidad politico cu ta 
dañino pa democracia. 


E consecuencianan di e crisis aki ta bay mas leu cu e fron- 
teranan di Den Haag. E confiansa di e votadonan den politica 
a cay gravemente, manera ta demostra den e encuestanan 
cu ta mustra un mayoria di votado decepciona cu e fracaso 
di e combersacionnan di formacion. E caida dramatico di 
popularidad di tanto Omtzigt como di e lider di VVD, Dilan 
Yesilgöz, ta refleha un mal contento creciente entre e vota- 
donan. Ta parse cu hopi ta bay for di e partidonan tradi- 
cional y ta busca alternativa, cu PVV como posibel ganado 
grandi di e caos politico aki. 


Hulanda ta teme cu eleccion nobo lo parce inevitabel, ya cu 
e combersacionnan di formacion ta para y e trancamento 
politico ta continua. Sinembargo, ni e eleccionnan nobo no 
ta garantisa e stabilidad. E resultado di e eleccion por causa 
mas fragmentacion y caos den politica Hulandes. 


E caminda pa recuperacion lo ta largo y desafiante. Esaki ta 
rekeri no solamente liderazgo y decision di e elite politico, 
pero tambe un reflexion honesto riba e erornan cu a conduci 
n’e crisis aki. Solamente trahando hunto y construyendo 
brug nos por fortalece e fundeshi di nos democracia y 
restaura e confiansa di e ciudadanonan. 
N’e momento aki e futuro di politica Hulandes ta insigur. E 
decadencia di e Conseho Nacional di Siguridad y e insta- 
bilidad cu ta bin dilanti ta proyecta un sombra scur riba e 
panorama politico. Ta na nos tur pa haya e caminda pa recu- 
peracion y renobacion. 


AWEMainta ta analisa crisis politico Hulandes 

D 
en e calma di e paraiso Caribense ta surgi un fenomeno pre- 
ocupante: e aparicion di abuso di poder den e sistema hudi- 
cial di Aruba. Tras di e cara di husticia y igualdad ta sconde un 
realidad scur di partidismo, perhuicio y manipulacion politico. 


Investigacion cu un perhuicio cla: 
E casonan reciente a demostra cu investigacion na Aruba ta 
wordo haci cu un perhuicio flagrante, cu e meta di confirma 
conclusion predetermina en bes di busca e berdad. En bes di un 


analisis obhetivo, e investigadonan ta guia pa agenda politico. 
y interes personal, resultando den erornan hudicial y condena 
inhusto. 


Uzando e sistema di medio pa sensacion: 
E sistema hudicial di Aruba ta mustra di ta culpabel di manipula 
e panorama mediatico pa genera cobertura sensacionalista di 
noticia y influencia opinion publico. Tin e sentimento cu infor- 
macion y distorsion ta plama selectivamente, di manera cu e 
personanan y e casonan ta wordo condena den bista di publico 
hasta prome cu nan yega na huicio. E practicanan aki no sola- 
mente ta perhudica e credibilidad di e sistema legal, pero tambe 
ta daña e reputacion y bienestar di e acusadonan inhustamente. 


“Mi ta djis haci mi trabou”: 
Den e pretexto di cumpli cu nan debernan, esunnan responsabel 
p’e abuso aki hopi biaha ta sconde tras di e excuus di “mi ta haci 
mi trabou so”. Pero ta cla cu simplemente sigui e procedura- y e 
protocolnan no ta suficiente si abusa di nan pa hustifica inhus- 
ticia. Husticia berdadero ta rekeri integridad, imparcialidad y un 
compromiso sincero cu berdad, independientemente di presion 
politico of interes personal. 


Den luz di e realidad inkietante aki, nos ta pidi un revision exten- 
sivo di e sistema hudicial di Aruba, sigurando e principionan 
fundamental di igualdad, husticia y independencia. 


Solamente den e forma aki nos por kibra e apariencia di abuso 
di poder y establece un sistema legal cu realmente ta sirbi pa 
proteha tur ciudadano, independientemente di nan status of 
antecedentenan. 


C 
onseho di minister a ricibi un presentacion di Director di 
AZV, sr. Edwin Jacobs di e situacion financiero di AZV. A 
presenta e modelo cu ta yama “meerjaren financieel kader 
plan” como guia pa mantene e fondo di AZV uno sostenibel 
pa futuro. 


Den e presentacion ta demostra cu e instrumento aki lo 
percura pa mantene e crecemento uno sostenibel y maneha 
e gastonan di fondo di cuido abou pa keda ofrece e seguro 
na e aseguradonan pa añas cu ta bin. 


Aña pasa a cera un acuerdo di Zorgakkord den sector di cuido 
unda a subraya e necesidad y importancia di tin e meer- 
jaren financieel kader, esaki ta un modelo cu ta pronostica e 
costonan di cuido te aña 2040, cual ta tuma na cuenta mas 
cu un total di 2,500 punto di atencion na momento cu ta 
calcula e entrada y gastonan di cuido. 


Minister Dangui Oduber a keda impresiona cu presentacion y 
ta sumamente optimista cu lo yega na un seguro sostenibel 
y reposonsabel cu e instrument aki e “meerjaren financieel 
kader” cual ta algo historico pa Aruba y lo profesionalisa e 
manera di financia cuido na Aruba. 


Conseho di Minister a ricibi un presentacion di ‘meerjaren financieel kader plan’ 


Pa mantene e fondo di AZV sostenibel 


Un analisis profundo: 


Apariencia di abuso di poder 
den e sistema hudicial di Aruba 

Air Navigation Services Aruba N.V. (ANSA) is responsible for providing safe, efficient and 
reliable air navigation services to the aviation industry. ANSA is seeking a 
Management Assistant for its Management Support unit. 


Management Assistant Responsibilities 


• Process all incoming and outgoing documents thru ANSA’s document management system; 
• The monthly update of ANSA’s Roadmap; 
• Collect and search, upon request of the CEO and staff members, specific documents 
or information on various topics; 
• Independently compose and draft letters, documents, and reports for the CEO and 
staff members; 
• Manage incoming telephone traffic; 
• Make proposals to improve the applicable internal administrative procedures; 
• Assist the Financial Controller with accounts payable (data entry in QuickBooks 
and online payment orders; 
• Collection of ANSA charges (accounts receivable), which involves daily updates of 
billing data, the daily operation of the billing system, and maintaining contact 
and correspondence with customers; 
• Provide flight statistics. 


Requirement/Profile: 
• Minimum HAVO diploma; 
• HBO work and think level; 
• Ample experience in a similar position; 
• Highly proficient in Excel, Word and QuickBooks; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Social skills and team player; 
• Highly motivated and with a positive attitude; 
• Able to work under pressure; 
• Change-oriented; 
• Result and customer oriented; 
• Integrity and with a professional attitude; 
• Self-reflective and improvement oriented. 


If this position appeals to you and you meet the job requirements and profile, 
please send your application letter and CV (to prove ample experience in a similar position) 
with copy of diplomas, recommendation letters, list of references and certificate of good 
conduct not later than February 23, 2024 to our HR officer e-mail: oliver.clark@ansa.aw. 
A practical test and medical assessment will form part of the hiring process. 
For more information about ANSA, visit our website www.ansa.aw. 


T 
a poco dia pasa pueblo por a scucha un declaracion di Minis- 
ter di Economia cu lo ta haciendo un investigacion ariba po- 
bresa y cu pronto lo publica datonan ariba e pobresa cu tin na 
Aruba. Un berdad cu nos no kier a scucha, pero cu ta un realidad 


di e Aruba di awe cu MEP den gobierno. E reconocimento y ad- 
mision cu tin pobresa aki na Aruba no ta un sorpresa mirando cu 
tur esaki a cuminsa casi 7 aña pasa ora nos a conoce un gobier- 
no nobo di signatura geel. Un gobierno di MEP cu ki ora e ta den 


gobierno, e situacion financiero di tur esnan bibando na Aruba ta 
bay atras den tur sentido. E no ta un sorpresa cu tanto medida 
impone ariba e pueblo di Aruba. 


Partido MEP cu ta fundado di BBO y awo BBO na frontera, cu 


semper su maneho ta basa ariba medida contra pueblo y apoya 
awo pa RAIZ y asina haya surplus pa por keda duna e grupito, 
esnan mas cerca di Partido MEP, tur beneficio financiero uzando 
placa di belasting di nos trahadonan, y kitando si tur beneficio di 
nos pensionadonan pa nan por sigui fiesta. 


Un gobierno di MEP cu a bin na mando basa ariba engaño y 
manipulacion pa yega na poder, na unda den tempo di AVP tabata 
tin progreso, tabata tin trabou pa tur hende den nos comunidad, 
ora MEP tabata den oposicion tabata critica hasta pegamento 
di klinkers, bisando pueblo cu no por come klinkers, algo logico, 
pero ignorando ta cuanto trahadonan cu tabata pega klinkers cu 


si por a trece placa y cuminda pa nan famia, trabounan crea pa e 
gobierno di AVP. 


Ta cuanto contratista chiquito tabata tin trabou, tur esnan cu 
tabata bende santo y granit cu tabata tur dia ariba caminda cu 
nan trucknan pa hiba santo pa esnan cu mester a pega klinkers 
y renoba edificionan abandona, pa asina embeyece nos dushi 
Aruba. Ambtenaarnan cu tabata haya indexering tur aña. Un awa 
y coriente pagabel, door cu nos tabata tin ministernan capacita 


manera un Mike de Meza cu a laga Hedge e prijs di fuel oil pa 
asina WEB por produci awa y coriente y mantene prijs na un tarifa 
abou y stabiel pa hopi aña. Pero manera gobierno di MEP a subi 


a laga elimina e hedging y na unda awa y coriente a subi mas cu 
30% y tabata tambe comienso di e pobresa cu awe hopi di nos 
hendenan ta pasando aden. 


E no ta un pobresa cu nos ta mira na otro paisnan menos desa- 
roya na unda hende ta keda dianan sin come y biba den casnan di 


plachi zink, pasobra danki DIOS te ainda algun di nos hendenan 
tin famia y amigonan cu kisas ta yuda otro pa e no mustra un 
pobresa visibel pa wowo di hende. Pero ta un pobresa cu manera 
pueblo mes por a scucha preocupacion di President di Corte 


Comun di Husticia ta declara siman pasa di cuanto casonan cu 


tin den corte pa falta di cumplimento di debe. 


Nos hendenan ta hende trahado y balente y ta cumplido, pero ta 
simplemente cu nos hendenan no por mas, ta manera nos camin- 
danan di asphalt aki na Aruba cu ta tapa un buraco y otro ta 


habri, asina nos hendenan ta obliga di biba tur luna, na unda ta 
paga un debe y keda sin paga otro, pa por cria nan famia. E ta un 
pobresa scondi y di lucha pa por sobrevivi tur dia, tur esaki danki 
na un gobierno abusado cu solamente ta keda gaba cu nan si tin 
surplus, cu nan si tin placa pa biaha rond di mundo, cu nan si ta 


keda uza nos placa di belasting pa keda fiesta cu nan grupito. 
Pero pronto cu poder di DIOS, Aruba lo ta ariba e bon caminda 
atrobe cu AVP . lo tin surplus sigur tambe, pero surplus pa cartera 
di nos hendenan cu ta trahando tur dia pa hiba nos pais padi- 


lanti. Surplus pa esnan cu tin di coy un bus pa bay trabou mainta 
tempran, y regresa cas bek atardi laat, pa esnan uzando nan auto 
y mester paga un gasolin caro pa yega trabou. 


Pa esnan cu mester traha un di 2 trabou y keda sin mira nan 


yiunan pa oranan largo y Pa nos pensionadonan y ambtenaarnan. 
Pueblo Mantene fe y speransa pa e cambio y cu boso partido AVP 
lo bolter tur cos bek pa felicidad di henter pueblo di Aruba. 


Juni Croes (AVP): 


Gobierno porfin ta reconoce 
cu tin pobresa na Aruba 

N 
ike a anuncia diabierna cu 
lo kita 2% di su personal, 
loke lo afecta mas di 1600 tra- 
hado. 


E compania no a splica cua 
departamento lo wordo afecta 
p’e despidonan, pero a bisa cu 
e trahadonan di e tiendanan 
minorista y e trahadonan di e 
depositonan lo conserva nan 
trabao. 


Nike a splica cu e kier inverti 
mas den articulo di hende 
muhe, pa core y den e marca 
Jordan. “Asina nos lo bay reac- 
tiva nos crecemento,” e director 
ehecutivo di e empresa, John 
Donahoe, a señala den un 
comunicado cita pa prensa 
local. 


Nike lo kita mas di 1600 trahado 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E 
Comite Cientifico Supremo di e Ministerio di Turismo y Anti- 
guedad di Egipto, recientemente estableci, a suspende e im- 
plementacion di un proyecto di restauracion arkitectonico di e pi- 
ramid di Micerino, riba e Giza Strip, cu tabata den cuminsa. 


E piramid en cuestion t’esun mas chikito di e tres piramidnan 


grandi di e Necropolis real y - lo mas esencial - e unico diseña pa 
ta rebisti di granit na luga di piedra di calichi. 


Farao Micerino, di e di IV dinastia di e Imperio Antiguo di Egipto, 
a muri cerca di aña 2500 prome cu Cristo, aparentemente prome 
cu e trabao a caba. Fuera di esey, a lo largo di e siglonan despues, 
robo, erosion y otro factor a haci cu varios capa di e rebistimento 
a bin abao. Gran parti di e blokinan di granit ta den espacio 
cerca di e base di e piramid y e autoridadnan moderno Egipcio a 


considera pone bloki na su luga. 


E proyecto di restauracion a wordo elabora hunto p’e Conseho 
Supremo di Antiguedad y un grupo di cientifico Hapones (di e 


Universidad di Waseda) y Cairo, a anuncia su lansamento na final 
di januari. E secretario general di e conseho, Mostafa Waziri, a 
cualifica e iniciativa como e “proyecto di siglo.” 


Sinembargo, e Comite Cientifico Supremo, institui siman pasa, 


a presenta diahuebs un informe n’e ministerio di Turismo y 
Antiguedad, Ahmed Issa, caminda cu e ta afirma cu ta “imposibel 


confirma e ubicacion original y exacto di cualkier di e blokinan 


di granit den e curpa di e piramid.” Fuera di esey, el a calcula cu 
“su devolucion lo tapa e evidencia existente di e formanan y con 


e Egipcionan antiguo a construi e piramidnan.” 


Na luga di sigui cu e restauracion, e miembronan di e organ- 
ismo ta sostene otro proyecto cientifico-arkeologico presenta pa 
studia e piramid di Micerino, haci e topografia, ordena e blokinan 


di granit cu a los y excava e luga pa descubri e resto di e blokinan 
cu angulo inclina rond di e obra antiguo, ademas di haci e luga 
limpi y organisa e luga p’e bishitanan. 


Zahi Hawass, presidente di e Comite Cientifico Supremo y 


ex-minister di Antiguedad, a sigura na Reuters cu no tin base pa 
preocupa p’e futuro di e piramid di Micerino cu “ningun hende 
por mishi.” 
“Den arkeologia no mester tin pura,” Hawass a sostene. “Si bo tin 
pura, lo bo ruina e luga,” el a agrega. Tambe el a admiti cu hopi 


hende di tur parti di mundo a yam’e, a skirbi carta y a manda 
e-mail riba e tema, debi n’e preocupacion p’e compleho arkeo- 


logico di Giza. 


Egipto ta suspende e “proyecto di siglo” cu 
cual kier a restaura un di e piramidnan di Giza 

A 
unke e inflacion den Union Europeo ya no ta riba e nivelnan record, 
den e supermercadonan di henter e bloke comunitario a surgi un ten- 
dencia nobo conoci como “skimplation” cu e reduccion di e calidad di e 
alimentonan, e eurodiputado Biljana Borzan, a denuncia. 


E politico Croata a splica cu “skimpflation” a tuma luga ora cu “e fabrican- 
tenan no solamente ta subi prijs, sino cu tambe ta reduci e calidad di nan 
productonan.” Fuera di esey, e t sigura cu tras di e comienso di e opera- 
cion militar special di Rusia na Ucrania, “e ingredientenan di mayor calidad 


Kico t’e tendencia di “skimplation” cu a cobra 
impulso den e supermercadonan di Union Europeo 


a wordo substitui pa otro di menor calidad pa 
elabora hopi mas producto alimenticio.” 


“Den un principio, e medida aki lo a bay ta 
temporal, pero a persisti te cu awe,” Borzan 
a critica, na momento cu el a precisa cu e 
“scarsedad di azeta di zonnebloem a hib’e 
na substitui pa azeta di palma den algun 
producto.” 


Den e contexto aki, e miembro di Parlamento 
Europeo a señala cu, “aunke mercado a stabi- 
lisa, algun fabricante no a bolbe uza azeta di 
zonnebloem como ingrediente, sino cu ta sigui 
uza azeta di palma pasobra e ta mas barata.” 


“E ta resulta specialmente preocupante cu 
algun fabricante no a informa e consumi- 
dornan riba e cambio di ingrediente den e 
containernan y e balornan nutricional ya no 
ta coresponde cu e datonan original,” el a 
subraya. 


“E comision (Europeo) ta considera cu e prac- 
tica ta induci na eror n’e consumidornan 
y, den caso afirmativo, con nan tin pensa di 
contrarest’e?”, e eurodiputado a puntra. 


Recientemente, 
un 
encuesta 
realisa 
pa 
Bloomberg a mustra un mal pronostico p’e 
economia di e Eurozona: e expertonan a 
adverti cu e region ta enfrenta e prome rece- 
sion desde e pandemia. 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


D 
iabierna pasa Minister Maduro di Finansa tabata tin e 
placer di por a ricibi bishita di Presidente di Corte Comun 
di Husticia, sr. Maurtisz de Kort hunto cu sr. Luttge kende ta 
encarga cu e parti financiero pa Corte Comun di Husticia. 
Tabata un encuentro ameno den cual Minister Maduro a 
repasa un rato e recuperacion di Aruba den e ultimo añanan 
y a combersa tambe riba e retonan cu tin na e momentonan 
aki nan riba e tereno financiero di nos Pais. 


Minister Maduro a haci uzo tambe di e ocasion pa asina 
gradici Corte Comun di Husticia pa e solidaridad cu a keda 
demostra den e añanan 2020 pa 2024 den cual nan a ricibi 
menos fondo di aporte di parti di Aruba, pa asina brinda 
espacio pa nos por a stabilisa e finansa di nos pais durante 
y despues di e pandemia. 
Na final Minister Maduro como mandatario encarga cu monu- 
mentonan di Aruba, a gradici sr. De Kort y sr. Lutte tambe pa 


e hecho cu ta haci uzo y ta cuida di e Edificio di Corte cu ta 
un monumento di nos Pais cu ta cede di husticia na nos Pais 
ya pa mas di 50 aña. 


Minister Maduro a ricibi bishita di Presidente di Corte Comun di Husticia 

E 
investigadonan di e Centro Medico di e Universidad di 
Vanderbilt, Merca, a demostra como e materia blanco 
di e celebro humano, e asnan di axon cu ta conecta n’e re- 
gionnan di materia shinishi (neurona), ta cambia cu edad y 
e cambionan aki no semper ta negativo. 


Den concreto, a descubri un aumento di actividad di e frontal 
cortex, cu a cualifica como “un tipo di compensacion” cu e 
otro conexionnan den e celebro ta reduci. 


E mita di e celebro humano ta forma pa materia gris, celnan 
nervioso cu ta procesa sensacion, ta controla e movemento 
boluntario y ta permiti habla, educacion y cognicion. E otro 
mita ta wordo yama e substancia blanco, configura prin- 
cipalmente p’e axonnan di neuron, miho bisa, e parti di e 
neuronanan encarga pa conecta e zonanan di e materia gris 
entre si y transmiti e informacion procesa n’e resto di curpa. 


Door di documenta e actividad celebra den tres dimension, 
e ekipo por a separa y detecta di manera confiabel señal 
di materia blanco, habriendo e porta na un miho compren- 
sion di e otro mita di e celebro aki, tradicionalmente menos 


studia, MedicalXpress a informa. 


Door di studia scan celebra di hende di diferente grupo di 
edad, e investigadonan a haya cu e conectividad general 
di diferente region di e celebro ta disminui gradualmente 
cu edad, pero n’e mesun momento ta aumenta e actividad 
den e frontal cortex, cu ta hunga un papel importante den e 
funcion cognitivo superior, miho bisa, den nos habilidad pa 
enfrenta situacion complica, manera e tumamento di deci- 
sion, planificacion y creatividad. 
E cambio aki posiblemente ta compensa e disminucion den 
otro area, e cientificonan ta calcula. E investigadonan awo 
ta studiando cua por t’e consecuencianan funcional di e 
cambionan vascular den e materia blanco, cu a asocia na 
trastorno celebral manera e malesa di Alzheimer. 
Den futuro, John Gore, un di e autornan di e estudio a afirma, 
midi e cambionan den e conectividad funcional entre e 
regionnan di e celebro por sirbi di biomarcado, un forma di 
monitor malesa cu ta afecta e materia blanco y e reaccion 
n’e tratamento. 


ESTUDIO 
ALGUN PARTI 
ALGUN PARTI 
DI UN CELEBRO 
DI UN CELEBRO 
TA CUMINSA 
TA CUMINSA 
FUNCIONA MIHO 
FUNCIONA MIHO 
CU EDAD 
CU EDAD 

E 
mision: The Salamander Group ta haci donacion di un 
porcentahe di su bentanan na programa Tikkun Olam, 
Repair of The World. E fondonan colecta anualmente ta wor- 
do duna na organisacionnan non-profit local den un esfuer- 
so continuo pa haci bon y sirbi comunidad. E programa aki 
ta andando desde 2007. 
Un encuentro chikito recien a trece e representantenan di 
cinco fundacion kende a ricibi donacion for di Salamander 
Group hunto. E fondonan p’e donacion a wordo genera pa 
e compania su programa unico Tikkun Olam. Esaki ta un 
nomber basa riba filosofia Hebrew unda e creencia ta cu 
reparacion di mundo por ta posibel pa medio di actonan di 
caridad. 
Fondonan colecta den e cuater tiendanan tur aña y dona- 
cionnan ta presenta na comienso di cada aña na un fun- 
dacion particular. E aña aki a toca Telefon Pa Hubentud, 
Koningin Wilhelmina Kanker Fonds, Mary Joan Foundation, 
Fundacion Contra Violencia Relacional, y Fundacion Autis- 
mo Aruba. 
Tikkun Olam ta un programa cu Salamander Group a bin 
ta sostene pa medio di henter su staff di empleadonan di 
curason. E fondonan ta keda genera den colaboracion cu 
clientenan y haci posibel danki na staff cu ta yuda cu un 
porcentahe directo di bentanan di cliente na fundacionnan 
local, scogi for di un menu di Tikkun Olam obtenibel den e 
tiendanan. 
Clientenan por studia e menu na checkout y kies pa duna 
un porcentahe di benta na nan Fundacion di preferencia. 


P’e aña aki su presentacion, fundacionnan a wordo pidi pa 
comparti e retonan cu nan ta enfrenta, y mayoria di nan ta 
raporta cu fondo ta loke ta hopi duro pa yega na dje, anto e 
necesidad ta sigui crece. 
Tienda di The Salamander Group unda bo por haci bo 
donacion: 
Playa Linda Beach Resort 
- The Juggling Fish, Dialuna pa Diasabra, 9:00 pa 5.30pm, 
Diadomingo, 10:00am pa 5:30pm 
- The Juggling Fish Swimwear, Dialuna pa Diasabra 9:00 pa 
5.30pm, Diadomingo, 10:00am pa 5:30pm. 
- T.H. Palm Company, 9am pa 10pm, Diadomingo , 10:00 pa 
10.30 pm 


Alhambra Casino & Shops, 
- The Lazy Lizard, for di 9am pa 10pm; Diadomingo, 10:00am 
pa 9:30pm 


Managing director Jodi Tobman ta raporta: Nos ta agra- 
decido di e ceremonia di donacion anual mirando con e fruto 
di nos labor ta trece alegria na un comunidad di boluntario 
cu ta traha cu hopi pasion na bienestar di e isla su causanan 
social. Nos ta honra pa honra boso, pa boso trabao duro y 
dedicacion. 


The Salamander Group 
Cunucu Abao 17, PO Box 429 
Oranjestad, Aruba 
Voice +297 592 7810 
www.Shopping-Aruba.com 


Donacion Tikkun Olam ta sostene mehoracion di nos planeta 

Bishita di Secretario di 
Estado Van Huffelen 


S 
ecretario di Estado Van Huffelen lo bishita Aruba pronto 
pa evalua e progreso di implementacion di e Landspak- 
ket, cu e meta di informa Tweede Kamer tocante esaki. Aun- 
ke a logra avance, e creacion di E Ley di Supervision Finan- 
ciero di Aruba (RAFT) ta sumamente dificil. E retraso aki tin 
un impacto negativo directo riba e indice di interes halto di 
e coronalening cu Aruba a ricibi y cu mester wordo paga bek 
cu placa di e poblacion. E RAFT ta destina pa ta un herment 
pa supervision financiero di Aruba for di Hulanda, pero su 
progreso lento ta crea incertidumbre y por causa mas prob- 
lema financiero p’e isla. 


Detencion di ex-minister 
Plenipotenciario Besaril 


E 
detencion di ex-minister Plenipotenciario Besaril ta vin- 
cula n’e caso Tulipan, cu ta investiga supuesto iregulari- 
dadnan den e Arubahuis. A pesar di e reportahenan anterior 
di e iregularidadnan aki na Prome Minister Wever-Croes na 
2021 p’e personal di Arubahuis, Besaril sorprendentemente 
ainda tabata figura como number 12 riba e lista electoral di 
e partido gobernante e mesun aña. E detencion di Besaril 
ta parce posiblemente relaciona cu e informe CAD (Servicio 
Central Antifraude) y e decisionnan hudicial anterior tambe 
lo hunga un rol den esaki. E eventonan aki ta lanta pregunta 
riba e integridad di e proceso politico na Aruba y ta enfati- 
sa e necesidad di transparencia y rindimento di cuenta den 
gobierno. 


Detencion di e compañe di bida 
di e victima di asesinato 


E 
reciente detencion di e compañe di bida di un victima di 
asesinato a sacudi e comunidad. E victima, cu haya mor- 
to na Matividiri dia 24 di december 2023, a resulta victima 
di un delito. Un homber cu e inicialnan BEJM a wordo aresta 
como sospechoso, y tambe a aresta e compañe di bida di e 
victima, tambe di 37 aña. Ta bon pa menciona cu e muhe ta- 
bata presente n’e entiero di e victima. 


Condena pa delito sexual 


C 
hristiaan A. a wordo sentencia na cuater aña di prizon 
pa varios delito sexual, incluyendo abuso sexual di un 
mucha muhe di 13 aña, cu a resulta den un embaraso. E 
sentencia aki ta enfatisa e gravedad di violencia sexual y 
e importancia di proteha menor di abuso y explotacion. E 


sistema legal mester tuma medida estricto contra e tipo di 
delito aki pa proteha e victima y garantisa husticia. 


Critica di husticia di Otmar Oduber 
O 
tmar Oduber ta expresa abiertamente su frustracion p’e 
investigacion hudicial largo cu el a wordo someti na dje 
desde 2018. E ta acusa e fiscal di Aruba di a pone presion 
riba e testigonan y retrasa e investigacion, cu segun e, a 
tuma su bida como rehen y a daña su reputacion. E critica 
aki ta pone duda riba e efectividad y integridad di e sistema 
hudicial na Aruba y ta destaca e necesidad di un husticia 
husto y transparente pa tur esunnan envolvi. 


Preocupacion di 
Fiscal General Flanegin 


E 
fiscal general nobo di Aruba, Flanegin, ta seriamente 
preocupa p’e problemanan creciente relaciona cu salud 
mental y criminalidad hubenil riba e isla. E cantidad di rap- 
port relaciona cu problema di salud mental ta alarmante- 
mente halto, y criminalidad di hoben a aumenta te cu 70% 
den e ultimo seis añanan. E tendencianan preocupante aki 
ta enfatisa e necesidad di intervencion y programa specifico 
pa apoya salud mental di e poblacion y proteha e hobennan 
di crimen y violencia. 


Conseho di Minister ta reuni cu e 
delegacion di Parlamento Hulandes 
C 
onseho di Minister a reuni cu e Comite Permanente di 
Relacion cu Reino Hulandes riba diferente topico. E tema 
mas importante cu a keda discuti tabata e interes halto di 
6,9% di e coronalening, cu por tabata mas abou si e gobier- 
no di Aruba a cumpli cu e condicionnan estableci pa Hulan- 
da. Esaki ta lamentabel, ya cu e fiansa mester wordo paga 
cu placa di e poblacion. 


Recap noticia siman 7 

15min Cocción 
15min Preparacion 
30min Total 


Ingredientes 
225 gr de mantequilla 
2 tazas de harina de trigo 
½ taza de azúcar 
2 huevos 
1 cda de polvo para hornear 
Mermeladas de tu preferencia 
Azúcar glass para decorar 


Marcas preferentes: Las de tu preferencia. 


Preparación 
1. En un bowl coloca la mantequilla a temperatura ambi- 
ente, bate a velocidad alta hasta acremar. 
2. Añade azúcar y continúa batiendo hasta que quede bien 
incorporada, posteriormente, integra las dos piezas de 
huevo y bate nuevamente. 
3. Integra los ingredientes secos: harina de trigo y polvo 


para hornear y mezcla hasta que tengas una masa. 
4. Lleva a la superficie y continúa amasando hasta que su 
consistencia sea suave. 
5. Con ayuda de un rodillo extiende la masa, dejando un 
grosor de 1 cm aproximadamente. 
6. Corta la masa con moldes para galletas, en caso de que 
no tengas puedes usar un vaso. 
7. Coloca las galletas en una charola y lleva al horno preca- 
lentado a 150°c por 15 minutos, una vez lista deja enfriar. 
8. Unta un poco de mermelada en casa galleta y cubre con 
otros, espolvorea un poco de azúcar glass y listo. 


Información Nutricional 
CALORÍAS:311kcal 
CARBOHIDRATOS:35g 
COLESTEROL:1mg 
PROTEÍNAS:4g 
AZÚCARES:1g 
FIBRAS:1g 
SODIO:1mg 
GRASAS TOTALES:17g 
GRASAS SATURADAS:1g 


Receta de galletas de mantequilla 
rellenas de mermelada 

UN gran berdad a wordo publica, cu tin hopi mucha envolvi 
den cosnan cu no ta bon. 
Hopi mucha cu nan comportacion ta laga di desea. 
Hopi mucha cu chens di cay den man di husticia. 
Y hopi mucha cu a cay den man husticia. 
No lubida cu tin mucha cu pa via di nan mal comportacion 
husticia tin bista riba nan. 


Tur esaki ta noticia doloroso, pasobra ta e muchanan ey, 
mester dirigi e pais aki mañan cu Dios kier. 
Nos no kier dramatisa, pero berdad mester wordo bisa, 
pasobra ta dificil tapa solo cu un dede, y a yega e tempo 
pa cada un di nos como mayor cumpli cu e deber cu Dios 
a bisa pa nos cumpli cu ne y esey ta pa lanta e mucha den 
disciplina y instruccion di Señor. (Efesionan 6:4). 


Durante temporada di carnaval, nos a skirbi tocante e uzo 
formal di alcohol y droga bao di nos hubentud, con e a 
aumenta drasticamente, muchanan menor di edad bebi- 
endo tur dia. Pasobra e manera cu maldad a aumenta, hopi 
mucha di 13-14 aña tanto mucha homber, como mucha 
muhe, tin un pensamento cu nan ta grandi cada, y cu nan 
por ta activo den tur cos cu hende grandi ta haci. 


Tambe nos a bisa bo cu tin hopi cos cu ta bay sali na cla, y 
ainda falta, pasobra a yega tempo, pa nos lanta riba y tuma 
e bida spiritual di nos hubentud na serio. Nos hubentud 
mester di lidernan y mentornan serio, no hende nan cu ta 
busca fama pa nan mes. Pero hende cu nan bista ta fiha 
riba Dios, y nan curason ta yena cu amor di Dios, pa haci 
tur locual ta posibel pa guia nos hubentud riba caminda di 
Cristo Hesus. 


Hesus a bisa laga e muchanan, bini cerca Mi, Hesus ta 
stima tur mucha, nos muchanan ta altamente aprecia den 
bista di Señor (Marco 9:42). 


Awor como mayor nos ta zorg pa nos yiunan tin tur cos, 
cuminda riba mesa, paña pa nan bisti, un bon cas pa biba 
aden y un bon cama pa nan drumi, pero awor dicon nos ta 
neglisha e presencia di Dios, pa nan bida? 


Dicon nan ta bay tur caminda, y ora yega e momento pa 
bishita cas di Dios, cos ta tranca, acaso ta pasobra nos 
mes como mayor no ta duna e ehempel di biba pa Dios? 


Si nos como mayor no haci oracion pa nos yiunan, ta ken 


nos kier pa haci’e. Si nos no pone ordo disciplina, respet y 
coreccion den bida di nos yiunan ta ken mester haci’e pa 
nos? 


Ta kico mas mester sosode, pa nos wowo habri y pa nos 
sclama na Dios, pa bida di nos yiunan. E noticia a wordo 
publica, y no ta awor e asunto aki a sali for di man. 


Laga nos haci oracion pa lo siguiente: 


Pa nos hubentud entrega nan bida na Cristo Hesus 
(Romanonan 10:9-10) (Juan 3:16). 
Pa proposito di Dios den bida di nos yiunan (Jeremias 
29:11). 
Pa bon amistad (1 Corintionan 15:33). 
Pa un mente renoba (Romanonan 12:2). 
Pa nan por biba den Puresa (1 Pedro 1;5). 
Pa nan por tin pasion pa sirbi Dios (Galationan 5:24-26). 
Pa nan no laga amor pa placa tin dominio riba nan bida 
(Hebreonan 13:5). 
Pa nan honra na mayornan (Efesios 6:1-4). 
Pa un bon crecemento Spiritual (Efesionan 3:16-17). 
Pa Dios duna nan discernimiento (2 Corintionan 2:11). 
Pa nan tin speransa den Cristo Hesus (Efesionan 3:14-19). 


Fortaleza pa Famia 


Sinceramente, Pastor Marcel Balootje 


“Auxilio” mayor no lubida cu bo yiu mester di oracion 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” - Salmo 33 


Cu dolor na nos curason, nos ta participa 
fayecimento di nos tata stima: 


Sr. Pedro F. Dabian 


Mihor conoci como “Rufo, Chuf di Rooi” 
*07-11-1943 -†15-02-2024 


Acto di entiero lo wordo anuncia despues 


Gradicimento / Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Sra. Arminda E. 
Nectar-Solognier 


Un danki na un y tur cu a manda menshahe y a 
hasi yamada nan telefonico. Un gradicimento ta 
bai na Dokter Sharline Vis, Trinity Quality Services, 
Wit Gele Kruis y tur su ayudantenan cu a duna 
cuido professional na nos ser keri , Arminda. Boso 
muestra di atenshon tabata un gran consuelo pa 
nos. 


Ta invita pa asisti na 3 Santo Sacrificio di misa cual 
lo tuma lugar na Misa Inmaculada Concepcion 
na Santa Cruz dia: 
Dialuna 19 Februari 2024 pa 7or pm 
Diaranson 21 Februari 2024 pa 7or pm 
Diasabra 24 Februari 2024 pa 7or pm 


Bo(so) presencia lo ta altamente aprecia. 


R 
iba tereno di relacion moderno, tin un tendencia revolucionario cu ta gana 
tereno den silencio: camber separa. Si, bo a lesa bon. Algun pareha ta kib- 
rando e tradicion y ta opta pa nan propio santuario pa drumi y rey kico? E por 
t’e yabi pa un relacion mas fuerte y harmonioso. 


E dianan a keda atras ora cu comparti e cama tabata wordo mira como e simbolo 
maximo di intimidad. Awendia pareha tin diferente prioridad y drumi bon anochi 
hopi biaha ta na prome luga di e lista. 


Cu orario di soño conflictivo, e sinfonia di roncamento y desacuerdo riba temper- 
atura, e camber por transforma lihe for di un refugio di sosiego na un cancha di 
bataya di cansancio. Pero no tene miedo, mi kerido lector, pasobra e cambernan 
separa ta ofrece un solucion p’e molesternan nocturno aki. 


Imagina un mundo den cual bo por cay manera un strea di lama sin miedo 
di brasa of ladronicia di mantel. Imagina un silencio maraviyoso stroba sola- 
mente p’e zoom suave di bo mashin di white noise, adapta n’e musica perfecto 
pa drumi. Imagina bo lantando fo’i soño renoba y rehubeneci, cla pa enfrenta e 
dia banda di bo ser keri, enbes di ta turdi y resenti pa un anochi di soño stroba. 


Segun un estudio reciente di Naturepedic, cu a haci encuesta cu 800 persona, 
mas di 40% di pareha a cuestiona nan relacion pa motibo di problema relaciona 
cu soño. 
Sinembargo, esunnan cu tin e curashi suficiente pa brasa e idea di camber 
separa ta informa di ta sinti nan menos gestress y ta disfruta di un soño di miho 
calidad. Es mas, Baby Boomers, Generacion X, Millennials y hasta Generacion Z 
a descubri e beneficionan di drumi nan so. 


Pues, prome cu bo husga e pareha cu e tapa Nordico p’e y p;e pa bay cu nan 
cama separa, considera esaki: kisas nan ta den algo. Kisas amor berdadero no 
ta trata di comparti cada momento di vigilia, sino di crea un espacio pa como- 
didad y felicidad individual. Despues di tur cos, un pareha bon sosega ta un 
pareha feliz, sea cu nan ta cura hunto of disfrutando di e luz di nan mes refugio 
pa drumi. 


Drumi den camber separa 


E secreto sorprendente pa un relacion mas feliz 

“Dios a mira cu e tawata cansa ora no 
tawata tin cura mas ela pone su brasanan 
rond di dje y bisa serca mi dune sosiego. 
“bow di alanan di Dios mi ta sigur” 
Salmo 91 


Cu honda pena y conforme cu boluntad di 
Dios, nos ta anuncia fayecimento di: 


Antonio Neyrot Croes 
Mihor conoci como “Robby” 
*10-04-1945 - †14-02-2024 


Na nomber di su: 
Casa: Maria M. Croes-Tromp 


Yiu: 
Patrick Croes y Anushka Werleman 


Nietonan stima: 
Jean-Paul y Anray Croes 
†Darius Werleman 


Mayornan: 
†Bernardus y Johanita Croes-Webb 


Rumannan: 
†Manolo “Rey” Croes 
†Mauricio Croes & †Rosa Croes-v/d Linden y 
famia 
†Damasa Croes & Alexander Croes y famia 
†Catarina Croes 
Maximina Croes 
†Jacobo “Coby” Croes y famia 
†Jacinto “Chinto” Croes y famia 
+Pedro “Buchi” Croes 
Vda. Tecla Croes 
Vda. Sita Croes & †Lorenzo Croes y famia 


Swa: 
Cornelis y Elba Tromp y famia 


Cuñanan: 
†Siblina “Ina” Tromp y famia 
Andrea Tromp y famia 
†Merita Tromp y famia 
Jeanette Tromp 
†Emelinda Tromp y famia 
Estrellita y Trevor Rolle – Tromp y famia 
Evelinda & Rudy Tromp y famia 
†Anushka Tromp y famia 


Sobrino y sobrinanan, primo y primanan, 
bisiñanan y conocirnan 


Demas famia: Croes, Tromp, 
Webb,Werleman, Yarzagaray, Solognier, 
Maduro, Winterdal, Rasmijn, Kransen, 
Hernandez, Boekhoudt, Geerman, van der 
Biezen, Carrasquerro, Quandus, Quandt, v/d 
Linden, Rolle. 


Nos disculpa si den nos tristesa nos por a 
lubida algun famia of conocir. 


Ta invita pa acto di condolencia y entiero 
cual lo tuma lugar na Aurora Funeral Home 
diamars 20 februari 2024 di 2’or pa 4’or di 
atardi. Despues lo sali pa Santana Central 
Sabana Basora. 


Nos ta lamenta cu despues di entiero nos no 
por ricibi bishita di condolencia na cas 


With deep sorrow we 
announce the passing of: 


Julia Mildred 
Peterson Williams 
*19-01-1933 - †10-02-2024 


Left to mourn her loss are her: 
Children: 
Cheryl & Jim Kline George Peterson 
Earl & Irene Peterson 
Peter and Graciela Peterson 


Grand Children: 
Eric Peterson 
Joswald Peterson 
Darryl Peterson 
Evalaine Peterson 


Great Grand Children: 
Damian Liam Peterson 
Earl Mason Peterson 


Nieces: 
Jane Muller & Family 
Judith Boekhout & Family 
Brothers & Sisters: 
Leonard & Flora Peterson & Family 
Angela Halley & Family 
Daniel Peterson and Family 
Norman Peterson & Family 
Paul Peterson & Family 
Gina Halsey & Family 
Tommy Peterson & Family 
Allen Peterson & Family 
Rosie Peterson & Family 


She was related to the families: 
Peterson, Halley, Williams, Berry, Muller, Vlaun, 
Wescot 


Close Friends: 
Lejuez, Arends, Oduber, Croes, Johnson, 
Montenegro 


Caretaker: 
Maura Alvarez 


Church Members: 
Candy Albertus and Family 
Rosita Blijden 
Leonile Pantophlet 
Family Geerman 
Shiela Morris 
Family van Daalsen 
and her brothers and sisters of the Jahovah’s 
Congregation 
Other Family, Friends and Church members 
in Aruba and St. Maarten too numerous to 
mention. Our Family would like to apologize 
if during our bereavement, we forgot to 
mention anyone. 


A funeral for the late Julia will be held on 
Monday February 19th, 2024, from 9am 
until 11am at the Pray Funeral Home in San 
Nicolaas, followed by the internment at the 
central cemetery at Sabana Basora. ome 


Mi no a muri, 
Dios a hiba mi na e 
paraiso priminti 
Mi mishion na e mundo a termina 
Pero Boso cu mi obra continua 
Den cada salida di solo 
Y e supla di biento 
Mi amor eterno pa boso 
Lo tey pa semper 


Cu honda pena pero conforme cu boluntad di 
Dios nos ta anuncia fayecimento di nos querido: 


Felix Vicente Williams 
mihor conoci como: “Chente” 
*17-03-1933 - †11-02-2024 


Na nomber di su: 
Esposa: 
Laura Valeria Williams-Pietersz 


Subrina/Yui di criansa: 
Anouschka Pietersz y Famia 


Rumanan: 
Frits Halley y Famia 
†Lionell ( Smello) Williams 
†James Williams y Famia 
†Etienne Peterson y Famia 
†Gloria Williams Gustina y Famia 
†Grace Williams y Famia 
†Ramona Tromp Williams y Famia 


Primonan: 
Lee Halley, Hycint Halley, Claudy Halley, Marvin 
Halley, Nevil Halley, Junior Halley, Raphael 
Halley 


Cuñanan: 
†Shon Tin y †Cleana Pietersz y Famia 
†Elsy y †Benny de Kort y Famia 
†Olivia Croes y Famia 
†Grace y †Victor Larmonie y Famia 
†Segundo y Reina Pietersz y Famia 
Netto y Sylvia Pietersz y Famia 
Paulina y †Thomas Kalinowski y Famia 
†Martica y †Tommy Arends y Famia 


Demas subrino(a)nan 


Un agradecimiento especial ta bai na: Dr. 
Francis de Windt, Subrino(a)nan: Giovanni 
Croes , Angela Kalinowski- Perri, Vilma de Vries y 
Jovanka de Windt. 


Amigo(a)nan di Gayero 


Persona nan special : 
Dutchi Kock y Famia 
Sherwin Sint- Jago Angela 
Tonca Vlaun y Famia 
Benchi Pik y Famia 


Nos desculpa si den nos tristeza nos por a lubida 
nomber di algun famia of conoci. 


Ta invita pa asisti na acto di condolencia cu lo 
tuma lugar Dialuna Februari 19, 2024 di 6pm pa 
9pm na Pray Funeral Home ( San Nicolaas). 


Nos ta lamenta cu despues di entiero nos no 
por ricibi bishita di condolencia na cas. 


